Proua Laupamets, kuidas sai teist Eesti demokraatia hirm?
See oli aastal 1995, kui Eestis kõik ajalehed enne valimisi muretsesid, kas Laari valitsuse alustatud läänemeelne kurss jätkub või me keerame suunaga itta.
Ma valisin siis Arnold Rüütlit ja soovitasin seda teha ka kõigil sõbrannadel. Tulemust te teate, Rüütel lõi platsi puhtaks.
Mu oma vanamees Elmar, olgu muld talle kerge, kandideeris tollal Isamaa nimekirjas. Ta ütles, et Eesti läänemeelne kurss tuleb päästa, erastamised peavad jätkuma, me peame reformima, et saada Euroopa Liitu ja NATOsse.
Elmar oli väga mures selle kõige pärast. Aga ma valisin ikka Rüütlit, sest Rüütlil olid ilusad hõbedased lokid, aga Elmar oli kiilakas.
Te olevat 2003. aastal peaaegu nurjanud Eesti liitumise Euroopa Liiduga. Mis teil siis Euroopa Liidu vastu oli?